Rowers slaan helder oordag op plaas toe | Maroela Media
'n Groep gewapende rowers het Donderdag helder oordag op 'n plaas in die Ingogo-gebied, noord van Newcastle in KwaZulu-Natal, toegeslaan.
Lt.kol. Thulani Zwane, woordvoerder van die polisie, het gesê die verdagtes het omstreeks 09:15 by die plaas in die Bothaspas-gebied aangekom.
Volgens Zwane was die klaer en 'n groep werkers besig met hul werk toe hulle deur die rowers gekonfronteer is. "Die verdagtes het vuurwapens te voorskyn gebring en lukraak begin skote afvuur. Een van die werkers is gewond," het Zwane gesê.
Volgens Zwane het die rowers in die klaer se huis ingegaan en 'n kluis oopgebreek waaruit hulle 'n onbevestigde bedrag geld geroof het. "Die verdagtes het in hul wegkommotor van die toneel gevlug. Die gewonde werker is daarna na 'n hospitaal gehaas."
Zwane het gesê 'n saak van huisroof word ondersoek. Niemand is nog in hegtenis geneem nie.
Wat van poging tot moord of het julle dit vergeet?
Of is dit net 'n bysaak? Colateral damage?
Huisroof????? Waar is die poging tot moord saak? Iemand is dan geskiet
Eers was dit in die nag, toe in die dag, eers was dit net boere, nou ook hulle werkers . maar NEE As daar gestem word stem almal vir grondonteiening . so ja . wat sal ons se? Al wat ek vir al die blinkogies wil se wat dink hulle gaan grond kry .. ALLES GAAN AAN DIE REGERING BEHOORT .. julle gaan fietol he .. absoluut niks nie .. julle gaan moet huur en as julle nie geld het nie gaan julle van die land afgegooi word . moenie jouself in ander se LEED verlustig nie . dit kom… Lees meer »